CELEX: 52010XX0331(01)
Language: sl
Date: 2010-03-31 00:00:00
Title: Sklep št. 788 z dne 9. oktobra 2009 o začetku postopka za izdajo dovoljenja za iskanje in raziskovanje nahajališč nafte in plina, podzemnih naravnih virov, kot sta opredeljena v členu 2(1)(3) Zakona o podzemnih naravnih virih, na območju 1-14 Silistar na epikontinentalnem pasu Republike Bolgarije ter v njeni izključni ekonomski coni v Črnem morju in z razglasitvijo, da bodo dovoljenja izdana na podlagi odprtega razpisnega postopka

31.3.2010   
            
            
               SL
            
            
               Uradni list Evropske unije
            
            
               C 85/31
            
         SKLEP št. 788
   z dne 9. oktobra 2009
   o začetku postopka za izdajo dovoljenja za iskanje in raziskovanje nahajališč nafte in plina, podzemnih naravnih virov, kot sta opredeljena v členu 2(1)(3) Zakona o podzemnih naravnih virih, na območju 1-14 Silistar na epikontinentalnem pasu Republike Bolgarije ter v njeni izključni ekonomski coni v Črnem morju in z razglasitvijo, da bodo dovoljenja izdana na podlagi odprtega razpisnega postopka
   2010/C 85/12
   REPUBLIKA BOLGARIJA
   SVET MINISTROV
   V skladu z drugim pododstavkom člena 5, členom 42(1)(1) in členom 44(3) Zakona o podzemnih naravnih virih v zvezi s členom 4(2)(16) in oddelkom 1(24a) Zakona o dodatnem zagotavljanju energije je
   SVET MINISTROV SKLENIL:
   
               1.
            
            
               Začne se postopek za izdajo dovoljenj za iskanje in raziskovanje nahajališč surove nafte in zemeljskega plina na območju 1-14 Silistar s površino 6 935,57 km2 in koordinatami od 1 do 11, kot so opredeljene v Dodatku.
            
         
               2.
            
            
               Dovoljenje iz točke 1 se izda na podlagi odprtega razpisnega postopka.
            
         
               3.
            
            
               Dovoljenje za iskanje in raziskovanje traja pet let od dne, ko začne veljati sporazum o iskanju in raziskovanju, s pravico podaljšanja trajanja na podlagi člena 31(3) Zakona o podzemnih naravnih virih.
            
         
               4.
            
            
               Odprti razpisni postopek za izbiro upravičencev do dovoljenja iz točke 1 se izvede 150. dan po objavi tega sklepa v Uradnem listu Evropske unije v prostorih Ministrstva za gospodarstvo, energijo in turizem na naslovu: ul. Triadica 8, Sofija, BULGARIA.
            
         
               5.
            
            
               Rok za nakup razpisne dokumentacije je do 17:00 ure 120. dne po objavi tega sklepa v Uradnem listu Evropske unije.
            
         
               6.
            
            
               Rok za oddajo prijav za sodelovanje v odprtem razpisnem postopku je do 17:00 ure 130. dne po objavi tega sklepa v Uradnem listu Evropske unije.
            
         
               7.
            
            
               Rok za oddajo ponudb v skladu z razpisno dokumentacijo je do 17:00 ure 144. dne po objavi tega sklepa v Uradnem listu Evropske unije.
            
         
               8.
            
            
               Pri odprtju razpisnih ponudb ponudniki niso prisotni.
            
         
               9.
            
            
               Cena razpisne dokumentacije je 500 BGN. Razpisna dokumentacija se v roku, določenem v točki 5, kupi v sobi 802 v prostorih Ministrstva za gospodarstvo, energijo in turizem na naslovu: ul. Triadica 8, Sofija, BULGARIA.
            
         
               10.
            
            
               Kandidati, ki želijo sodelovati v odprtem razpisnem postopku, morajo izpolnjevati zahteve iz člena 23(1) Zakona o podzemnih naravnih virih.
            
         
               11.
            
            
               Ponudbe se ocenijo na podlagi predlaganega delovnega programa, sredstev, namenjenih varstvu okolja in usposabljanju, bonusov ter upravljavskih in finančnih zmogljivosti, kot je navedeno v razpisni dokumentaciji.
            
         
               12.
            
            
               Polog za sodelovanje v odprtem razpisnem postopku je 10 000 BGN in se v roku, določenem v točki 6, nakaže na bančni račun Ministrstva za gospodarstvo, energijo in turizem, ki je naveden v razpisni dokumentaciji.
            
         
               13.
            
            
               Kandidatom, ki na odprtem razpisnem postopku niso sprejeti, se polog povrne v 14 dneh po prejemu obvestila, da niso bili sprejeti.
            
         
               14.
            
            
               Polog uspešnega ponudnika se zaseže, pologi drugih ponudnikov pa se povrnejo v 14 dneh po objavi sklepa v Uradnem listu Sveta ministrov o izdaji dovoljenja za iskanje in raziskovanje.
            
         
               15.
            
            
               Prijave za sodelovanje v odprtem razpisnem postopku in ponudbe na podlagi odprtega razpisnega postopka se v skladu z zahtevami iz člena 46 Zakona o podzemnih naravnih virih v bolgarščini pošljejo Ministrstvu za gospodarstvo, energijo in turizem na naslov: ul. Triadica 8, Sofija, BULGARIA.
            
         
               16.
            
            
               Ponudbe morajo ustrezati zahtevam in pogojem iz razpisne dokumentacije.
            
         
               17.
            
            
               Odprti razpisni postopek se izvede tudi, če je sprejet samo en ponudnik.
            
         
               18.
            
            
               Minister za gospodarstvo, energijo in turizem je pooblaščen, da:
               
                           18.1
                        
                        
                           ta sklep pošlje v objavo v Uradnem listu Evropske unije ter v Uradnem listu in na spletni strani Sveta ministrov.
                        
                     
                           18.2
                        
                        
                           organizira vodenje odprtega razpisnega postopka.
                        
                     
         
               19.
            
            
               Pritožbe zoper ta sklep se lahko v 14 dneh po objavi sklepa v Uradnem listu Evropske unije vložijo na Vrhovno upravno sodišče.
            
         
      
         
            Predsednik Vlade
         
         Boyko BORISOV
      
      
         
            Generalni Sekretar Sveta Ministrov
         
         Rosen ZHELYAZKOV
      
   
   
      PRILOGA
      
         SEZNAM KOORDINAT
      
      Zemljepisne koordinate (po koordinatnem sistemu iz leta 1950) območja 1-14 Silistar:
      
                  1.
               
               
                  42° 48′ 43,999″ sever
               
               
                  28° 26′ 04,968″ vzhod
               
            
                  2.
               
               
                  42° 48′ 46,926″ sever
               
               
                  29° 07′ 28,811″ vzhod
               
            
                  3.
               
               
                  42° 11′ 23,914″ sever
               
               
                  29° 07′ 37,250″ vzhod
               
            
                  4.
               
               
                  41° 59′ 53,365″ sever
               
               
                  28° 19′ 31,334″ vzhod
               
            
                  5.
               
               
                  41° 58′ 54,165″ sever
               
               
                  28° 19′ 31,135″ vzhod
               
            
                  6.
               
               
                  41° 58′ 54,402″ sever
               
               
                  28° 06′ 56,901″ vzhod
               
            
                  7.
               
               
                  42° 25′ 29,736″ sever
               
               
                  28° 07′ 25,049″ vzhod
               
            
                  8.
               
               
                  42° 25′ 35,804″ sever
               
               
                  27° 56′ 08,903″ vzhod
               
            
                  9.
               
               
                  42° 41′ 47,106″ sever
               
               
                  27° 55′ 59,807″ vzhod
               
            
                  10.
               
               
                  42° 41′ 28,586″ sever
               
               
                  28° 25′ 54,941″ vzhod
               
            
                  11.
               
               
                  42° 48′ 43,999″ sever
               
               
                  28° 26′ 04,968″ vzhod